b'\n_START_ARTICLE_\nSigita Burbien\xc4\x97\n_START_SECTION_\nBiografija\n_START_PARAGRAPH_\n1972 m. baig\xc4\x97 Vilniaus S. N\xc4\x97ries vidurin\xc4\x99 mokykl\xc4\x85, 1977 m. su pagyrimu \xe2\x80\x93 Vilniaus universiteto Ekonomin\xc4\x97s kibernetikos ir finans\xc5\xb3 fakultet\xc4\x85, ekonomist\xc4\x97 statistik\xc4\x97._NEWLINE_1977\xe2\x80\x931990 m. Statistikos komiteto gyventoj\xc5\xb3 statistikos skyriaus vyresnioji ekonomist\xc4\x97, 1990\xe2\x80\x931992 m. Statistikos departamento prie LR vyriausyb\xc4\x97s Kult\xc5\xabros skyriaus vir\xc5\xa1inink\xc4\x97s pavaduotoja, ekonomini\xc5\xb3 ry\xc5\xa1i\xc5\xb3 su u\xc5\xbesieniu statistikos skyriaus vir\xc5\xa1inink\xc4\x97. 1992\xe2\x80\x932004 m. Seimo nar\xc4\x97, 1992\xe2\x80\x931996 m. Ekonomikos komiteto pirminink\xc4\x97, 2003\xe2\x80\x932004 m. Lietuvos socialdemokrat\xc5\xb3 partijos frakcijos pirmininko pavaduotoja, nuo 2004 m. frakcijos seni\xc5\xabno referent\xc4\x97 Europos S\xc4\x85jungos klausimams, frakcijos referent\xc4\x97. _NEWLINE_2011\xe2\x80\x932015 m. Vilniaus miesto savivaldyb\xc4\x97s tarybos nar\xc4\x97. _NEWLINE_1990 m. Lietuvos demokratin\xc4\x97s darbo partijos, 1992 m. Vilniaus tarybos nar\xc4\x97, LDDP tarybos, prezidiumo nar\xc4\x97, 2001 m. Lietuvos socialdemokrat\xc5\xb3 partijos nar\xc4\x97, LSDP tarybos nar\xc4\x97, LSDP pirmininko pavaduotoja. Nuo 2001 m. \xe2\x80\x93 Lietuvos moter\xc5\xb3 socialdemokra\xc4\x8di\xc5\xb3 s\xc4\x85jungos nar\xc4\x97._NEWLINE_T\xc4\x97vas \xe2\x80\x93 \xc5\xbeurnalistas Vytautas Kazakevi\xc4\x8dius. Dukra Lina, s\xc5\xabnus Domininkas.'